Luana Bajrami

**Luàna Bajrami-Rahmani** (lindur më 14 mars 2001)  është një aktore franceze me origjinë nga Kosova, e njohur për paraqitjen në filmin *Portreti i një Vajze në Zjarr* (2019) dhe *Shkolla në Pushim(2018)* .Luana debutoj në botën e filmit me filmin e tij "Luaneshat e Kodrës" ne vitin 2021.Përpos premierës në Kanë, “Luaneshat e Kodrës”, ka triumfuar edhe në disa festivale të tjera ndërkombëtare, përfshirë Festivalin e Filmit Calgary, Fesivatlin e filmit “Raindance” 

## Jeta e hershme 
Luana Bajrami ka lindur në Kosovë. Familja Bajrami ishin nga fshati Pleshinë, fshat nga komuna e Ferizajit. Në moshën 7 vjeçare, ajo me prindërit vendosen në Francë. Ajo ka deklaruar se ajo së pari vendosi të bëhej aktore pasi kishte parë filmin e Nicolas Bary " Bezditë në Timpetill "  të vitit 2008, bazuar në romanin eponimik të Henry Winterfeld.  

## Karriera e aktrimit 
### Rolet e hershme (2011 - 2016) 
Ajo pastaj fitoi rolin e saj të parë në filmin televiziv të vitit 2011, *Zgjedhja e Adeles* nga Olivier Guignard, ku luajti një studente 8-vjeçare shqiptare, familja e së cilës u kërcënua me dëbim.  Kjo studente gjen mbështetje te mësuesja e saj, e luajtur nga aktorja franceze Miou-Miou. Bajrami vazhdoi me një rol të vogël në filmin e shkurtër në 2014, *14 Milion Britma* nga Lisa Azuelos. Ajo luajti rolin kryesor në filmin televiziv *Marion, 13* *Vjeç* *Përgjithmonë* nga Bourlem Guerdjou. *Marion* u përshtat nga libri eponimik i Nora Fraisse që e rishikon skandalin e Marion Fraisse në të cilën një nxënëse e shkollës kreu vetëvrasje pas ngacmimeve nga nxënësit e tjerë, dhe u transmetua për herë të parë në Francë 3 më 27 shtator 2016.  Në një intervistë për Le Monde, Bajrami reflektoi se ky ishte roli i parë në të cilin ajo ndjeu kontroll krijues dhe ishte në gjendje të zhytet, pasi lexoi librin dhe u takua me nënën e Marion Fraisse.  

### *Shkolla në Pushim*, *Portreti i një Vajze në Zjarr*, dhe debutimi i regjisë (2017 - tani)  
Bajrami më pas luajti në dy filma të tjerë të shkurtër: *Dy të Rinj Vdesin* nga Tomasso Usberti, i cili fitoi çmimin e tretë nga Cinéfondation në Festivalin e Filmit në Kanë në 2017, dhe filmi i vitit 2018 *Pas Natës,* nga Valentin Plisson dhe Maxime Roux. 

Ajo luajti rolin e Apollinës, udhëheqëse e një grupi prej gjashtë nxënësish të talentuar që përballen me mësuesin zëvendësues të tyre (luajtur nga Laurent Lafitte) në filmin e Shkolla në Pushim 2019 të Sébastien Marnier 2019, i përshtatur nga romani eponimik i Christophe Dufossé.  Ajo u vlerësua për portretizimin e saj të Apollinës, me ç'rast EJ Oakley nga The Panoptic thotë se "Luana Bajrami është veçanërisht kërcënuese si Apollina fjalamane dhe e zymtë".  

Bajrami u vlerësua për portretizimin e saj të Sophie në filmin e pavarur Francez i vitit 2019, Portreti i një Vajze në Zjarr. Po atë vit, ajo luajti rolin e Emës në filmin Gëzuar Ditëlindja të Cedric Khan, film i cili shtjelloi dramën e një ribashkimi të një familje jofunskionale.   

Në vitin 2020, u bë e ditur se Bajrami ishte duke bërë debutimin e saj regjisorial me filmin Kodra Ku Luaneshat Hungërojnë.  Bajrami u nominua si "Aktorja më premtuese" në Çmimet César 2020.  

## Filmografia 
### Filmat 
### Televizion 
## Referime